
המכון לקולות העם היהודי
מערך למפגש בכיתה

רציונל-
שבוע התפוצות מזמין את התלמידים לעסוק ביהדות העולם מזוויות שונות. במסגרתו, מוצע מפגש המתבסס על מפגש אנושי עתיר סיפורים אישיים. 
המפגש יצור חיבור ראשוני של התלמידות והתלמידים לעם היהודי בתפוצות. באמצעות למידה חווייתית ושזירת סיפורים אותנטיים המגיעים מנקודת מבט אישית יתחזק הקשר בין התלמידים לבין יהדות התפוצות. 
לפיכך, מהלך השיעור מבוסס על שילוב בין שיתוף אישי, ידע ומשחק. שימו לב כי למערך מצורפת מצגת מלווה שביכולתכם לערוך, להכניס תמונות, סרטונים, שירים וכל דבר שיעזור לכם להפוך את הזמן בכיתה לשלכם. אתם מוזמנים גם להביא חפץ או עזרים ויזואלים נוספים. נסו לאורך המפגש, לייצר שיחה עם התלמידים, לשאול אותם שאלות,  ולערב אותם בסיפור (יש הצעות לשאלות לאורך המערך).

מהלך השיעור-

1. הצגה עצמית – סיפור ילדות (5 דקות)
נסו לחשוב על אירוע או רגע בו הרגשתם את החיבור שלכם לעם היהודי. 
(זו יכולה להיות בר או בת המצווה שלכם, ארוחת חג משפחתית, ארוחת שבת אצל משפחה אחרת, חוויה שקרתה בבית הכנסת או בסופר השכונתי בקהילה שונה, מחשבות שהתעוררו בכם בעקבות מפגש וכו'). בחרו סיפור מפתיע, שיכול לייצר עניין וידגים לתלמידים את החוויה המשמעותית שעברתם במפגש שלכם עם יהדות העולם.

2. מה זה בכלל יהדות התפוצות? (10 דקות)
אחרי הסיפור נסביר על המושג "תפוצות", ניתן לספר קצת על התפקיד שלכם בסוכנות היהודית, כשליחים, או על עיסוקיכם והקשר שלו ליהדות העולם וכו'. נספר כי שנים רבות לפני הקמת המדינה הקיום היהודי היה כולו בתפוצות. 
כיום יש הרבה קהילות יהודיות שאמנם אכפת להן מישראל אבל חיות במדינות 
אחרות ומגוונות.






· נשאל את התלמידים: 
למי מכם יש משפחה מחוץ לישראל? 
האם יש בכתה ילדים שלא נולדו בישראל? או כאלו שההורים לא נולדו בישראל?

3. משחק טריוויה –
כעת, לאחר שהכנו את הקרקע ושברנו את הקרח עם התלמידים והתלמידות, נקפוץ למים – ונתחיל במשחק הטריוויה. 
לרשותכם מצגת מלווה ובה השאלות והתשובות – אך כמובן שלא חובה להשתמש בה – ניתן לערוך את המשחק בכיתה בלי מצגת, או לחלופין להכניס לפלטפורמת משחק אינטרנטית (כמו למשל Kahoot!). הרגישו בנוח להשתמש בכל השאלות, או בחלקן (במידה ויש שאלה שתרגישו איתה פחות בנוח, או פחות מתחברים אליה).
מהלך המשחק: נשאל שאלה, ונמתין לכמה תשובות מהכיתה. ננסה לעודד את התלמידים והתלמידות להשתתפות, מבלי לחשוב על האם צודקים או לא. לאחר שאספנו מספר תשובות נחשוף את התשובה הנכונה ונסביר קצת סביבה.
שאלות המשחק:
שאלה 1
שאלה: כמה יהודים יש היום בעולם?
תשובה: קודם כל, תלוי מי סופר, איך סופרים ולמטרת מה. 
כיום ישנם בערך 15 מיליון – כ7 מיליון חיים ישראל, כ6.5 מיליון בארה"ב, כ1.5 מיליון בשאר העולם
שאלה 2
שאלה: אילו זרמים קיימים ביהדות, נכון להיום?
תשובה: יש מגוון רחב של זרמים שאליהם משתייכים יהודים ברחבי העולם (כולל בישראל)!





לבחירת המנחה: אפשר לפרט מעט על כל זרם, אם מרגישים בנוח, אפשר לשתף עם הכיתה לאיזה שרם המנחה משייך את עצמו ולמה – וכו'.
חשוב לזכור שמטרת השאלה הזו היא היא להראות את מגוון האפשרויות, ולאו דווקא להקנות ידע על כל זרם. 
– לדוגמא:
	חסידות
	דתיים
	דתי-לאומי
	רפורמים

	חרדים
	מסורתיים
	קונסרבטיביים
	חילונים



שאלה 3
שאלה: מהו אתר התיירות הכי נפוץ ליהודים ברחבי העולם?
תשובה: הכותל המערבי! בכל שנה מבקרים בכותל כ-10,000,000 אנשים!
שאלה 4
שאלה: כמה יהודים עלו לארץ ישראל בשנה האחרונה?
תשובה: כ-43,000 יהודים. המדינות מהן הגיעו: רוסיה, אתיופיה, אוקראינה, ארה"ב, צרפת, ארגנטינה, הודו ועוד.
שאלה 5
שאלה: האם אתם מכירים דמויות מופת יהודיות מרחבי העולם?
תשובה: לאחר שנשמע תשובות מהכיתה, על המנחה לבחור דמות אחת ולספר עליה קצת – אוסף דמויות בחוברת "דמויות מופת" אשר מופיעה בתיקייה
שאלה 6
שאלה: איפה נחגג סדר הפסח הגדול ביותר בעולם?
תשובה: לפי מקורות שונים, סדר הפסח הגדול בעולם נחגג ב- פרו, באמריקה הדרומית! כ- 1,500 מטיילים יהודיים מרחבי העולם מתכנסים כדי לחגוג את החג יחד!




שאלה 7
*מומלץ להוסיף תמונות למצגת כדי להמחיש!
אופציה I:
שאלה: כמה יהודים זכו בפרסי נובל לאורך השנים?
תשובה: 210 פרסי נובל הוענקו ליהודים (מתוך 943 פרסים סה"כ) – כ-26% אחוזים מהזוכים היו יהודים! 
*שאלת המשך – מי אתם מכירים שזכה בפרס נובל? אלברט איינשטיין, ש"י עגנון, שמעון פרס, עדה יונת, אלינור אוסטרום, בוב דילן ועוד.
אופציה II:
שאלה: אלו יהודים מפורסמים אתם מכירים בעולם?
תשובה: גל גדות, אדם סנדלר, זאק אפרון, דרייק, פול ראד (אנטמן), אלברט איינשטיין, דניאל רדקליף (הארי פוטר) וכו'.
שאלה 8
שאלה: מהי הסוכנות היהודית?
תשובה: נקרין סרטון ובו התשובה! https://youtu.be/t5G5qTLFl2M 
שאלה 9
שאלה: מה תחומי העיסוק של הסוכנות היהודית?
תשובה: שלושה תחומי תוכן עיקריים! 
· חברה ישראלית – קידום החברה הישראלית במגוון שכבות האוכלוסיה ובפריסה גיאוגרפית רחבה, חיזוק, פיתוח מנהיגות ועוד
· עליה וקליטה – עיסוק בתחומי העליה לארץ וקליטה בקהילות השונות ברחבי ישראל ועוד
· חיבור העם היהודי – רשת שותפויות, חוויות בישראל,
 חיבור בין קהילות בארץ ובעולם ועוד!




שאלה 10
שאלה: איך הסוכנות שומרת על הקשר עם כל היהודים והקהילות ברחבי העולם?
תשובה: לאורך השנים הסוכנות פיתחה כלים ומנגנונים ליצירה, שמירה וחיזוק הקשר בין הקהילות השונות בעולם וישראל!
אחד המנגנונים הוא מנגנון השליחות! שליחת שליחים לכל העולם שיעבדו בקהילות השונים ויפגישו את הקהילה עם ישראל. יש לנו אלפי שליחים שיוצאים לעבוד בארגונים יהודיים בכל שנה לתקופות קצרות או ארוכות במגוון קהילות יהודיות בעולם: למשל במחנות קיץ, בתי ספר יהודיים, אוניברסיטאות, תנועות נוער, קהילות, בתי כנסת. 
עבודת השליחות מתפרסת על תחומים רבים, אבל בראש ובראשונה הוא חיזוק הקשר עם ישראל, ולכן הם מחנכים על ישראל, מלמדים עברית, מנגישים את התרבות והכי חשוב-  על האנשים בישראל- עלינו!
מנגנון נוסף הוא רשת 'שותפויות ביחד' המחברת קהילות בארץ וקהילות בעולם.
הרשת פועלת לקידום, העצמה ופיתוח של קשרים עמוקים בין קהילות יהודיות בישראל ובעולם. הרשת העולמית של שותפות ביחד, מחזקת קהילות יהודיות בישראל ומחוצה לה על ידי יצירת מעורבות מחודשת, מתמשכת ומשמעותית בין חברי הקהילות בארץ ובחו"ל. כיום יש מעל 165 קהילות החברות ברשת השותפויות!

4. סיכום  (5 דקות)
נחלק את מילות השיר "שבט אחים ואחיות" (מצורף מטה) ונקרין את הסרטון של השיר "שבט אחים ואחיות" בביצוע משתתפי תכנית "תגלית". 
בכיתות נמוכות יותר – ניתן לעודד אותם לשיר בעברית, ולקרוא יחד את המילים.
לסיום נאמר תודה לכולם על ההשתתפות ונעודד אותם לשמור על קשר עם יהדות העולם וגם לחזור הביתה ולשאול את ההורים שלהם שאלות על קרובי משפחה 
שאולי חיים בתפוצות גם כיום.




מילות השיר " שבט אחים ואחיות"
מילים ולחן: דורון מדלי ועידן רייכל

	שבעים שנה במכונית
אני נוסע ומביט
על מה היה ומה נִהְיָה
ואיך נפשי עוד הומיה
 
מהמצדה של הזריחות
ירושלים בסליחות
מחוף כנרת ואכזיב
מהמסיבות של תל אביב
 
אבי חלם והתפלל
לחיות בארץ ישראל
היום ילדי אותי שואל
מה הסיפור של ישראל
 
כאן זה בית, כאן זה לב
ואותך אנ'לא עוזב
אבותינו- שורשים
ואנחנו הפרחים, המנגינות
שבט אחים ואחיות
 






אותה שכונה, אותו רחוב
תריסר בנים של יעקב
אוספים ביחד נדודים
בתוך תרמיל געגועים
 
אדם הוא נוף מולדתו
חורט קווים בכף ידו
בין התפילות לנדרים
ריחות פרדס של הדרים
 
ובעיניה של אימי
תמיד אמצא את מקומי
על הגיטרה מתנגן
ניגון עתיק שמכוון
 
כאן זה בית, כאן זה לב
ואותך אנ'לא עוזב
אבותינו- שורשים
ואנחנו הפרחים, המנגינות
שבט אחים ואחיות
 
מבראשית הכל תפור
טלאים, טלאים של הסיפור
כמו שתי מילים- להתחבר
בחוט זהב של משורר






 אני מכאן, אני שייך
וכל חבר שלי כמו אח
את הפועמת בלבבי
אני מזרח-מערבי
 
כאן זה בית, כאן זה לב
ואותך אנ'לא עוזב
אבותינו- שורשים
ואנחנו הפרחים, המנגינות
שבט אחים ואחיות
 
כאן זה בית, כאן זה לב
ואותך אנ'לא עוזב
אבותינו- שורשים
ואנחנו הפרחים, המנגינות

	Seventy years on the road
I'm travelling and gazing
At what has been and what's become
And how my soul still yearns
 
From Masada of the sunrise
And Jerusalem of our prayers
From the beaches of the Galilee and Akhziv
From the parties of Tel Aviv
 
My father prayed and dreamed
Of living in the land of Israel
Now my child asks me
What's the story of Israel?
 
Here is home, here's the heart
And from you I'll not depart
Our forefathers, our roots
And we are the flowers, the tunes
A tribe of brothers and sisters






 
The same town, the same street
Twelve sons of Jacob
Collecting our travels
In a backpack of memories
 
Man is the imprint of his native land
Carving lines in the palm of his hand
Between the prayers and vows
The scents of citrus groves
 
And in my mother's eyes
I'll always find a place inside
While on the guitar I play
An ancient tune which shows the way
 
Here is home, here's the heart
And from you I'll not depart
Our forefathers, our roots
And we are the flowers, the tunes
A tribe of brothers and sisters
 
Since Genesis its all been woven together
Patches, patches of the story
Like two words - to connect
With a poet's golden thread






I'm from here, I belong
And every friend is my brother
You are the one who in my heart beats
I'm the west and the east
 
Here is home, here's the heart
And from you I'll not depart
Our forefathers, our roots,
And we are the flowers, the tunes
A tribe of brothers and sisters
 
Here is home, here's the heart
And from you I'll not depart
Our forefathers, our roots,
And we are the flowers, the tunes

